Държавен вестник, бр. 1, 2014 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  1
ционност на Решение на Народното събрание 
от 4.07.2013 г. за предсрочно прекратяване 
на мандата на управителя на Националната 
здравноосигурителна каса Пламен Цеков на 
основание чл. 19, ал. 4, т. 3 от Закона за здрав-
ното осигуряване (ДВ, бр. 60 от 6.07.2013 г.).
Разглеждането по същество на искането е 
допуснато с определение на Конституционния 
съд от 23 септември 2013 г. Като заинтере-
сувани страни са конституирани Народното 
събрание, Министерският съвет, министърът 
на здравеопазването, Националната здрав-
ноосигурителна каса (НЗОК), Българският 
лекарски съюз, Българският зъболекарски 
съюз и Пламен Цеков.
По делото са постъпили писмени стано-
вища от Народното събрание, министъра на 
здравеопазването, Българския лекарски съюз, 
Българския зъболекарски съюз и Пламен 
Цеков.
Вносителите на искането за противо-
конституционност на решението считат, че 
мандатността е въведена от Конституцията за 
осъществяване на предоставените властниче-
ски правомощия по изпълнение на държавната 
политика в определена област на обществените 
отношения и е механизъм за демократично 
конституиране, устройство и функциониране 
на държавните органи чрез предоставянето 
им на определени правомощия за определен 
период от време. Тя е юридическа гаранция 
за независимост при осъществяването на 
правомощията и за контрол върху дейността 
на държавните органи. Предсрочното пре-
кратяване на персонален мандат може да 
стане само въз основа на факти, настъпили 
след неговото възникване, които трябва да са 
посочени изрично от Конституцията или от 
закон, основан на нея, като юридически факт 
за прекратяването. В мотивите към проекта за 
решение не са посочени никакви конкретни 
нарушения при изпълнение на задълженията 
на Пламен Цеков като управител на НЗОК, 
още по-малко такива, извършвани системно, 
които да са основание по чл. 19, ал. 4, т. 3 
от Закона за здравното осигуряване (ЗЗО) за 
предсрочното прекратяване на мандата му.
Според Народното събрание искането не 
може да бъде подкрепено. То е прието в пре-
делите на компетентността на парламента 
по чл. 84, т. 8 от Конституцията във връзка с 
чл. 19, ал. 4 от Закона за здравното осигуряване 
(обн., ДВ, бр. 70 от 1998 г., последно изменен 
и допълнен в бр. 23 от 2013 г.). Въз основа на 
разисквания в пленарно заседание с участието 
на управителя на НЗОК са били установени 
системни нарушения на задълженията му, по-
сочени в мотивите към проекта за решението 
и конкретизирани в становището по делото. 
Министърът на здравеопазването е на ста-
новище, че мандатът на управителя на НЗОК 
е прекратен с акт на правоимащия орган на 
основание, посочено в закона, а преценката 
за наличието или липсата на нарушения на 
задълженията му е от компетентността на 
Народното събрание. Поради това решението 
не противоречи на конституционния принцип 
на мандатността и на чл. 19, ал. 4, т. 3 ЗЗО.
Българският лекарски съюз намира, че 
решението не нарушава принципа на ман-
датността, а основанията по чл. 19, ал. 4, т. 3 
ЗЗО са установени при парламентарния дебат. 
Българският зъболекарски съюз заявява, 
че по закон няма пряко отношение нито към 
избора, нито към предсрочното прекратяване 
на мандата на управителя на НЗОК, поради 
което не взема и становище по искането.
Според Пламен Цеков искането е осно-
вателно, защото в мотивите към проекта 
за решение не са посочени конкретни, още 
по-малко системни нарушения, част от съо-
браженията са неотносими към времето на 
мандата му, а Надзорният съвет на НЗОК, 
който по закон е осъществявал контрол вър-
ху дейността му, не е установил нито едно 
нарушение в оперативната дейност на касата.
Останалите заинтересувани страни не са 
представили становища по искането.
След като прецени доказателствата по де-
лото, доводите в искането и в становищата 
на страните, Конституционният съд намира 
следното.
С Решение на Народното събрание от 
29.03.2012 г. (ДВ, бр. 27 от 3 април 2012 г., в 
сила от деня на обнародването му) Пламен 
Цеков е избран за управител на НЗОК с мандат 
до 12 февруари 2015 г. Съгласно чл. 84, т. 8, 
предл. 2 от Конституцията Народното събра-
ние избира ръководителите на институции, 
определени със закон. Според чл. 19, ал. 1 
ЗЗО в действащата си към датата на избора 
редакция (ДВ, бр. 62 от 2010 г.) управителят 
на НЗОК се избира от Народното събрание 
за срок от 5 години. Изборът е действителен 
независимо от по-краткия от определения в 
закона петгодишен срок на мандата, поради 
което целената инвеститура е възникнала.
С оспореното решение мандатът е прекратен 
предсрочно от датата на влизане в сила на 
решението – 10.07.2013 г., съгласно правомо-
щието на Народното събрание по чл. 84, ал. 1, 
т. 8, предл. 2 от Конституцията да освобождава 
ръководителите на институциите, определени 
със закон и чл. 19, ал. 4 ЗЗО. 
Самото решение не съдържа фактически, 
а само правното основание за издаването 
си – чл. 19, ал. 4, т. 3 ЗЗО. 
Фактическите основания са изложени в 
мотивите към проекта за решението така, 
както са предложени в пленарното заседание 
на Народното събрание при приемането му. 
Те са: а) нарушен диалог между съсловните 
организации и НЗОК; б) наложени едно-
странно от НЗОК решения по управлението